Diari Oficial de la Generalitat Valenciana


Sumari del DOGV 2776, del 24-06-1996 (1996/838558)

RESOLUCIÓ de 27 de març de 1996, del president de la Comissió Territorial d'Urbanisme de València, per la qual es va aprovar el punt 5 de la modificació núm. 4 del Pla General d'Ordenació Urbana d'Algemesí.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2776

Data del DOGV
:   24-06-1996

Secció del DOGV
:   ALTRES DISPOSICIONS

Número del document
:   1996/838558


Data del document
:   27-03-1996

Organisme emissor
:   Conselleria d'Economia i Hisenda

Tipus de document
:   Resolució

RESOLUCIó de 27 de març de 1996, del president de la Comissió Territorial d'Urbanisme de València, per la qual es va aprovar el punt 5 de la modificació núm. 4 del Pla General d'Ordenació Urbana d'Algemesí.   
La Comissió Territorial d'Urbanisme de València en la sessió del 6 de març de 1996 va adoptar l'acord següent:  
Vist l'expedient tramés per l'Ajuntament d'Algemesí, relatiu a la modificació núm. 4 (5 punts) del Pla General d'Ordenació Urbana, i de conformitat amb els següents  
Antecedents de fet  
Primer  
El projecte, el va aprovar inicialment el Ple de l'Ajuntament en la sessió del dia 24 de novembre de 1995 i després del període pertinent d'informació pública, en el qual no es van presentar al·legacions, el va aprovar provisionalment l'1 de març de 1995.  
Segon  
L'expedient s'ha tramés per triplicat i diligenciat com cal, per tot això, l'expedient està complet, i s'ha tramitat d'acord amb el que estableixen els articles 114 del Text Refós de la Llei del Sòl i l'article 125 i següents del Reglament de Planejament.  
Tercer  
El projecte consta d'una memòria informativa i justificativa i plànols d'informació i d'ordenació, amb la qual cosa compleix els articles 72.4 de la Llei del Sòl i 37, 38 del Reglament de Planejament.  
Quart  
Algemesí té un Pla General d'Ordenació Urbana aprovat definitivament per la Comissió Provincial d'Urbanisme el 27 d'octubre de 1987.  
Cinqué  
La Comissió Territorial d'Urbanisme, en la sessió del 28 de juny de 1995, va acordar suspendre l'aprovació definitiva de la modificació que ens ocupa en el punt número 5 fins que Renfe emetera el preceptiu informe, informe que va emetre el 26 de gener de 1996, i per tant es van aprovar els punts 1, 2, 3 i 4 d'aquesta.  
Fonaments de dret  
Primer  
El punt 5 de la modificació té com a finalitat arreplegar el pas a desnivell previst per Renfe sobre les vies del tren, encara que s'hauria d'emetre un informe sobre aquest punt per part d'aquest organisme, informe que va emetre Renfe en el sentit favorable.  
Segon  
La Comissió Territorial d'Urbanisme és l'òrgan competent per a resoldre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, que aprova el Reglament dels òrgans Urbanístics de la Generalitat Valenciana.  
A la vista de tot açò, la Comissió Territorial d'Urbanisme acorda:  
Aprovar el punt 5 de la modificació núm. 4 del Pla General d'Ordenació Urbana d'Algemesí.  
Aquesta resolució entra en vigor el mateix dia de la publicació en el Diari Oficial de la Generalitat Valenciana.  
Contra aquesta resolució, que no posa fi a la via administrativa, es podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga interposar-se qualsevol altre recurs que estime oportú.  
València, 27 de març de 1996.- El president de la Comissió Territorial d'Urbanisme: Fernando Modrego Caballero